**Κόνιτσα 15/01/2021**

**ΔΕΛΤΙΟ ΤΥΠΟΥ**

Δήμος Κόνιτσας: Αποκατάσταση βλαβών δικτύου ύδρευσης στον οικισμό «Θεοτόκος» και στις Κοινότητες «Αγία Βαρβάρα» και «Αμάραντος» από τα συνεργεία της υπηρεσίας ύδρευσης του Δήμου Κόνιτσας.

Πυρετωδώς και κάτω από εξαιρετικά αντίξοες συνθήκες εργάστηκαν για πέντε ημέρες τα συνεργεία της Υπηρεσίας Ύδρευσης του Δήμου Κόνιτσας, παρουσία και του αρμόδιου Αντιδημάρχου κ. Νικολάου Τσιαλιαμάνη, για την αποκατάσταση των σοβαρών βλαβών, που σημειώθηκαν σε αγωγούς του δικτύου ύδρευσης (που παρασύρθηκαν από τον μεγάλο όγκο των νερών, επειδή βρίσκονται εντός της ροής ποταμών), οι οποίοι υδροδοτούν τον οικισμό «Θεοτόκος» και την Κοινότητα «Αγία Βαρβάρα» του Δήμου Κόνιτσας, λόγω της τελευταίας θεομηνίας.

Ο Δήμαρχος Νικόλαος Εξάρχου μετά την άμεση αποκατάσταση των βλαβών, ευχαριστεί και δημόσια τους μόνιμους και έκτακτους υπαλλήλους της Υπηρεσίας Ύδρευσης του Δήμου που αντιμετώπισαν αποτελεσματικά το πρόβλημα.

Από το Γραφείο Δημάρχου